Päätös PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa



Virallinen lehti nro L 096 , 28/03/1998 s. 0042 - 0044



PÄÄTÖS PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa PALAUTTAEN MIELEEN päätöksen PARCOM 92/4 heksakloorietaanin käytön asteittaisesta lopettamisesta alumiinin jalostusteollisuudessa ja integroituja sulattoja käytettävässä alumiinin raaka-aineteollisuudessa, PALAUTTAEN MIELEEN päätöksen PARCOM 93/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa, OTTAEN HUOMIOON, että myrkylliset, pysyvät ja helposti biokertyvät orgaaniset halogeeniyhdisteet saastuttavat meriä, mikä vaatii kiireellisiä toimenpiteitä, OTTAEN HUOMIOON, että kyseiset aineet ovat Pariisin yleissopimuksen ensisijaisten aineiden luettelossa, OTTAEN HUOMIOON, että heksakloorietaania on tähän saakka käytetty muussa metalliteollisuudessa kuin rautametalliteollisuudessa pääasiassa kaasunpoistoon magnesium- ja kuparisulatoissa, OTTAEN HUOMIOON, että käytössä on jo muita järjestelmiä ja vaihtoehtoisia aineita, joiden tekninen teho ja suorituskyky on yhtä hyvä tai jopa parempi, ja että jotkin vaihtoehtoisista tekniikoista ovat ekologisesti vaarattomampia, ja OTTAEN HUOMIOON, että rajoitetut vapautukset ovat tarpeen joillekin magnesium- ja alumiiniseosten tuotannon sovelluksille, jotta pienet ja keskisuuret sulatot saisivat kohtuullisen mukautumisajan, MAALTA PERÄISIN OLEVAN MEREN PILAANTUMISEN EHKÄISEMISTÄ KOSKEVAN YLEISSOPIMUKSEN SOPIMUSPUOLET SOPIVAT SEURAAVAA: 1 Ohjelmat ja toimenpiteet 1.1 Heksakloorietaanin kaikenlainen käyttö alumiiniteollisuudessa (mukaan lukien integroidut ja ei-integroidut alumiinia valavat sulatot) lopetetaan asteittain mahdollisuuksien mukaan 31 päivään joulukuuta 1996 mennessä ja 31 päivänä joulukuuta 1997. 1.2 Heksakloorietaanin kaikenlainen käyttö muussa metalliteollisuudessa kuin rautametalliteollisuudessa lopetetaan asteittain 31 päivään joulukuuta 1997 mennessä. 1.3 Poiketen siitä, mitä tässä päätöksessä määrätään, heksakloorietaania saadaan käyttää: a) metallin rakenteen parantamiseksi magnesiumseoksissa AZ81, AZ91 ja AZ92; b) ei-integroiduissa alumiinisulatoissa, jotka tuottavat erityisvaloksia korkeita laatu- ja turvallisuusstandardeja edellyttäviin sovelluksiin ja joissa heksakloorietaanin keskimääräinen kulutus on alle 1,5 kilogrammaa päivässä. Näiden poikkeuksien tarpeellisuus arvioidaan uudelleen vuonna 1998. 1.4 Toimivaltaiset viranomaiset arvioivat mahdollisten vaihtoehtoisten tekniikoiden riskit ja edut. 2. Voimaantulo 2.1 Tämä päätös korvaa päätöksen PARCOM 92/4 ja 93/1 päivänä, jona sopimuspuolet, joilla on vähintään kolme neljännestä Pariisin komission kokonaismäärästä, ovat ilmoittaneet, että ne voivat panna täytäntöön tämän päätöksen. 2.2 Korvaava päätös tulee voimaan kunkin sopimuspuolen osalta a) 2.1 kohdassa tarkoitetusta päivästä alkaen, tai b) siitä päivästä alkaen, jona sopimuspuoli toimittaa kyseisen ilmoituksen sihteeristölle, riippuen siitä, kumpi päivämäärä on myöhäisempi. 3. Täytäntöönpanoa koskevat kertomukset 3.1 Tämän päätöksen täytäntöönpanoa koskevat kertomukset esitetään vuoden 1999 OSPAR-kokousta edeltävälle toimivaltaisen OSPAR-työryhmän kokoukselle. Kertomukset laaditaan mahdollisuuksien mukaan lisäyksessä esitetylle lomakkeelle. Lisäys Päätös PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa Täytäntöönpanokertomuksen lomake > KAAVION ALKU> Sopimuspuoli Ehto Tarpeeton (4) Täytäntöönpanotavat (1) (2) (3) Lainsäädäntö Hallinnolliset toimet Vapaaehtoiset sopimukset Belgia Tanska Suomi (5) Ranska Saksa Islanti Irlanti Alankomaat Norja Portugali Espanja Ruotsi Yhdistynyt kuningaskunta EY Luxemburg (6) Sveitsi (5) (1) Antakaa tiedot tämän päätöksen erityisistä täytäntöönpanotoimenpiteistä. (2) Antakaa tiedot mahdollisista erityisvaikeuksista tämän päätöksen täytäntöönpanossa, kuten käytännön ongelmista tai oikeudellisista ongelmista. (3) Syyt, miksi päätöstä ei ole pantu kaikilta osin täytäntöön, on ilmoitettava selkeästi ja täysimääräistä täytäntöönpanoa koskevat suunnitelmat on selostettava. (4) Ilmoittakaa, miksi tämä päätös on tarpeeton. (5) OSPAR-yleissopimuksen sopimuspuoli. (6) Allekirjoittanut Pariisin yleissopimuksen ja OSPAR-yleissopimuksen. >KAAVION LOOPU>